
ΠΕΡΙΛΗΨΗ
ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
για υποβολή προτάσεων για την κατάρτιση  Συμβάσεων Μίσθωσης Έργου (Σ.Μ.Ε.) 


Η εν Κομοτηνή (Ν.Πλαστήρα & Κ.Αντωνιάδη) εδρεύουσα Ανώνυμη Αναπτυξιακή Εταιρεία με την επωνυμία: «ΑΝΑΠΤΥΞΙΑΚΗ ΡΟΔΟΠΗΣ – Αναπτυξιακή Ανώνυμη Εταιρεία Ο.Τ.Α.» και το διακριτικό τίτλο: «AN. ΡΟ. Α.Ε.», ύστερα από την υπ’ αριθμ. 479/06-04-2023 (θέμα 2ο) απόφαση του Διοικητικού της Συμβουλίου (Δ.Σ.)

ανακοινώνει
ότι προτίθεται να συνάψει Συμβάσεις Μίσθωσης Έργου (Σ.Μ.Ε.) εντός του χρονικού διαστήματος διάρκειας του τοπικού προγράμματος LEADER/CLLD Περιφερειακών Ενοτήτων Ροδόπης και Ξάνθης του ΠΑΑ 2014-2020 και του ΕΠΑλΘ 2014-2020 για την περιοχή παρέμβασης των Περιφερειακών Ενοτήτων Ροδόπης και Ξάνθης, ανάλογα με τις ανάγκες του Τοπικού Προγράμματος και ειδικότερα από την ολοκλήρωση της διαδικασίας της παρούσας πρόσκλησης μέχρι 31-12-2025, ήτοι ημερομηνία κατά την οποία προβλέπεται σήμερα να ολοκληρωθεί το ως άνω τοπικό πρόγραμμα, με δυνατότητα παράτασης-ανανέωσης των Συμβάσεων Μίσθωσης Έργου (Σ.Μ.Ε.) μέχρι τη λήξη του ως άνω προγράμματος, σε περίπτωση παρατάσεως της προθεσμίας ολοκλήρωσης αυτού, με δύο (2) Πτυχιούχους Πανεπιστημιακής Εκπαίδευσης με ειδική επαγγελματική εμπειρία στην διαχείριση-υλοποίηση συγχρηματοδοτούμενων Ευρωπαϊκών Προγραμμάτων, με τις παρακάτω κατά προτίμηση ειδικότητες:
· Έναν/μία (1) Διπλωματούχο Μηχανικό ή/και
· Έναν/μία (1) Πτυχιούχο Π.Ε. Οικονομικής Σχολής ή/και
· Έναν/μία (1) Πτυχιούχο Π.Ε. Γεωπονικής Σχολής,

Οι ανωτέρω συμβάσεις μίσθωσης έργου, που θα συναφθούν στα πλαίσια υλοποίησης του τοπικού προγράμματος CLLD LEADER (ΠΑΑ 2014-2020) Περιφερειακών Ενοτήτων Ροδόπης και Ξάνθης,  θα χρηματοδοτηθούν κυρίως από εθνικούς πόρους και από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), καθώς και κατά ένα μικρό ποσοστό από το Ενιαίο Ταμείο Θάλασσας και Αλιείας (ΕΤΘΑ). 
Τόπος εκτέλεσης του έργου είναι τα Γραφεία της ΑΝΑΠΤΥΞΙΑΚΗΣ ΡΟΔΟΠΗΣ – Αναπτυξιακής Ανώνυμης Εταιρείας Ο.Τ.Α.  (AN.ΡΟ. Α.Ε.) επί της οδού Ν. Πλαστήρα & Κ. Αντωνιάδη στην Κομοτηνή και το γραφείο που η ως άνω εταιρεία διαθέτει εντός της πόλεως της Ξάνθης και επίσης τόπος εκτέλεσης είναι και επιτόπου στα έργα και δράσεις του τοπικού προγράμματος.
Οι ενδιαφερόμενοι θα πρέπει να υποβάλλουν σφραγισμένο Φάκελο Συμμετοχής (ιδιοχείρως ή ταχυδρομικά ή με ταχυμεταφορά) στα Γραφεία της AN.ΡΟ. Α.Ε. στην Κομοτηνή, οδός Ν. Πλαστήρα & Κ. Αντωνιάδη, Τ.Κ. 69100, Κεντρικό Πρωτόκολλο, μέχρι την 15ην  Μαϊου  2023, ημέρα Δευτέρα  και ώρα 15.00 και με την επισήμανση «Να μην ανοιχθεί από την ταχυδρομική υπηρεσία ή τη γραμματεία».
Οι Φάκελοι Συμμετοχής θα πρέπει να έχουν την ένδειξη «Πρόσκληση Εκδήλωσης Ενδιαφέροντος για υποβολή πρότασης για την κατάρτιση Σύμβασης Μίσθωσης Έργου (Σ.Μ.Ε.) για το τοπικό πρόγραμμα LEADER/CLLD του ΠΑΑ 2014-2020 και του ΕΠΑλΘ 2014-2020» και να πρωτοκολληθούν μέχρι την προαναφερόμενη  ημερομηνία και ώρα.
Φάκελοι που θα υποβληθούν μετά την παραπάνω ημερομηνία και ώρα, θα αποκλείονται από τη διαδικασία της αξιολόγησης.
Υπεύθυνη για διανομή της Προκήρυξης και για παροχή πληροφοριών, τις εργάσιμες ημέρες και ώρες στα γραφεία της ΑΝ. ΡΟ. Α.Ε. επί της οδού Ν.Πλαστήρα & Κ. Αντωνιάδη στην Κομοτηνή: κυρία Κατερίνα Κιοστεκλίδου, τηλ. 25310-34071 & 34072.
Το υλικό της Προκήρυξης είναι αναρτημένο επίσης στην ιστοσελίδα της ΑΝΑΠΤΥΞΙΑΚΗΣ ΡΟΔΟΠΗΣ – Ανώνυμης Αναπτυξιακής Εταιρείας Ο.Τ.Α. (ΑΝ. ΡΟ. Α.Ε.):  www.anro.gr ,  απ’ όπου μπορούν να το προμηθεύονται οι ενδιαφερόμενοι.
Η αξιολόγηση των υποψηφίων θα γίνει από τριμελή (3) επιτροπή αξιολόγησης της ΑΝ. ΡΟ. Α.Ε. και η λήψη της τελικής απόφασης θα γίνει από το Διοικητικό Συμβούλιο της ΑΝ. ΡΟ. Α.Ε.
Η ΑΝ.ΡΟ. Α.Ε διατηρεί το δικαίωμα της εν όλω ή εν μέρει ακύρωσης της παρούσας προσκλήσεως χωρίς να γεννάται καμία αξίωση για τους υποβάλλοντες πρόταση στα πλαίσια αυτής. 
	        Για την Αναπτυξιακή Ροδόπης – 
Αναπτυξιακή Ανώνυμη Εταιρεία Ο.Τ.Α.
		Ο Διευθύνων Σύμβουλος
	


                                                                                    Δημήτριος Λουρίκας

EYPANAIKO FEQPTIKO TAMEIO ATPOTIKHE ANANTYZ! YTIOYPEIO ATPOTIKHE
H Euptmn emevBia: orig ayporinés nepioxes ANANTYZHE KAl TPOOIMON





